In nomini Domini amen, anno incarnationis eiusdem millesimo trecentesimo quadragesinuo quarto uidelicet quarta die mensis iulii ipsius anni, ego Uuillermetus Uirtuosi de Dyuione quondam filius Guillelmi Uirtuosi quondam burgensis Dyuionis et Margarete quondam eius uxoris notum facio uniuersis presentibus et futuris firmiter asserendo quod ego habeo teneo et possideo quinque secturas prati uel circa sitas in finagio de Uerrangiis ubi dicitur es Isles de Saint Estienne prout partiuntur pro indiuiso cum prato religiosorum uirorum abbatis et conuentus Sancti Stephani dyuionensis ordinis Sancti Augustini lingonensis diocesis quequidem quinque secture sunt et mouent de proprio heriditagio dicte Margarete matris mee quas quidem quinque secturas prati uel circa ego sponte scienter et prouide etiam pensata super hoc utilitate mea et commodo euidenti considerans etiam conditionem meam effici meliorem trado concedo deliberoque et quitto in hereditatem perpetuam pro me et meis hereditibus dictis abbati et conuentui monasterii sancti Stephani dyuionensis pro se et successoribus suis causa seu titulo pure perfectue et perpetue permutationis seu excambii perpetui pro eo uidelicet quod dicti abbas et conuentus causa permutationis perpetue predicte seu excambii predicti mihi pro me et meis tradiderunt et deliberauerunt perpetuo et quittauerunt quamdam domum cum pertinentiis et apenditiis eiusdem uniuersis sitam Dyuione in uico sancti Michaelis iuxta domum mei dicti Uuillemeti Uirtuosi ex una parte et domum quam tenet ad censam Clementius Poisseneti de Dyuione a uenerabilibus et discretis uiris dominis decano et capitulo capelle domini ducis Burgundie ex parte altera; que domus quitta et libera ab omni onere seruitutis pro duobus denariis Dyuionis predictis religiosis sancti Stephani dyuionensis et eorum successoribus anno quolibet perpetuo persoluendis ratione et nomine partice de quibus quinque secturis prati uel circa me deuestiui et deuestio, et dictos religiosos pro se et suis successoribus inuestiui et inuestio et incorporalem possessionem uel quasi induco tenore presentium litterarum de eisdem; et promitto pro me et meis heredibus seu successoribus uel a me causam habentibus et per meum iuramentum datum ad sancta Dei euangelia, et sub obligatione omnium bonorum meorum mobilium et immobilium presentium et futurorum quorumcumque dictas quinque secturas prati uel circa quittas et liberas ab omni onere seruitutis qualicumque predictis religiosis et eorum successoribus contra omnes perpetuo garantire et in pace tenere causamque meis propriis sumptibus et expensis deffendere in iuditio et extra iuditium meis propriis sumptibus et expensis si qui calumniatores, contradictores aut rebelles super hoc apparerent in futurum, quod absit, quamcito quotiescumque et quacumque parte litis sine ante litem contestatam sue post re euicta uel non euicta super hoc a dictis religiosis fuero requisitus, nec non facere et prestare quidquid in causa euictionis debet fieri et prestari et contra tenorem presentium per me uel per alium non uenire uel facere seu contrauenienti in aliquo consentire facto uerbo, consensu uel iure seu consuetudine uel modo alio qualicumque; renuntians ex certa scientia in hoc facto sub iuribus et obligatione predictis exceptioni doli mali uis metus lesionis, et circonuentionis deceptionis in factum conditioni sine causa uel ex iniusta causa beneficio restitutionis in integrum omnique iuris auxilio canonici et ciuilis omnibusque consuetudinibus et statutis patrie et loci et omnibusque aliis exceptionibus, rationibus et allegationibus iuris et facti que contra predicta uel eorum aliqua possent competere uel prodesse et precipue iuridicenti gratialem renuntiationem non ualere nisi precesserit specialis. Ad quorum premissorum omnium et singulorum obseruantiam uolo me et meos heredes compelli tanquam ex re adiudicata, etc. In quorum testimonium, etc. Actum in presentia Guidonis Cosseneti de Fleureio clerici coadiutoris Hugonis Poisseneti notarii Dyuionis Ioannis filii Girardi Grifonis et Perroneti de Tilicastro de Dyuione testium ad hoc uocatorum, anno et mense predictis scilicet quarta mensi iulii.